CELEX: 32016R0758
Language: bg
Date: 2016-02-04 00:00:00
Title: Делегиран регламент (ЕС) 2016/758 на Комисията от 4 февруари 2016 година за изменение на Регламент (ЕС) № 1315/2013 на Европейския парламент и на Съвета във връзка с адаптирането на приложение III към него (Текст от значение за ЕИП)

14.5.2016   
            
            
               BG
            
            
               Официален вестник на Европейския съюз
            
            
               L 126/3
            
         ДЕЛЕГИРАН РЕГЛАМЕНТ (ЕС) 2016/758 НА КОМИСИЯТА
   от 4 февруари 2016 година
   за изменение на Регламент (ЕС) № 1315/2013 на Европейския парламент и на Съвета във връзка с адаптирането на приложение III към него
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1315/2013 на Европейския парламент и на Съвета от 11 декември 2013 г. относно насоките на Съюза за развитието на трансевропейската транспортна мрежа и за отмяна на Решение № 661/2010/ЕС (1), и по-специално член 49, параграф 6 от него,
   като има предвид, че:
   
               (1)
            
            
               С Регламент (ЕС) № 1315/2013 се предвижда възможността за адаптиране на примерните карти на трансевропейската транспортна мрежа, разширена до определени съседни държави, въз основа на споразумения на високо равнище за транспортни инфраструктурни мрежи между Съюза и съответните съседни държави.
            
         
               (2)
            
            
               На проведената на 27 август 2015 г. във Виена среща на високо равнище на ръководителите на шестте държави от Западните Балкани беше одобрено Споразумение на високо равнище между Европейския съюз и държавите от Западните Балкани — Албания, Босна и Херцеговина, Косово, бившата югославска република Македония, Черна гора и Сърбия, което се отнася до адаптирането на индикативното разширяване на подробните карти на TEN-T, както и до определянето на основните мрежови връзки на подробните карти на мрежата. Споразумението се отнася до линиите на железопътната и пътната мрежа, както и до пристанищата и летищата. Адаптирането на индикативните подробни карти на мрежите, и по-специално определянето на индикативната основна мрежа трябва да позволи на Европейския съюз по-добре да насочи целите на сътрудничеството с държавите от Западните Балкани, включително по отношение на финансовата подкрепа.
            
         
               (3)
            
            
               На 30 октомври 2015 г. в рамките на Съвместния комитет, установен със Споразумението за Европейското икономическо пространство, между Европейския съюз и Исландия и Норвегия беше постигнато споразумение на високо равнище за адаптиране на индикативното разширяване на подробните карти на трансевропейската транспортна мрежа в тези страни. Адаптирането се отнася до ограничен брой корекции на картите на транспортните мрежи на пътищата, пристанищата и летищата, така че те да отразяват по-добре съгласуването на индикативните TEN-T карти с методиката за TEN-T (2).
            
         
               (4)
            
            
               Поради това Регламент (ЕС) № 1315/2013 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕС) № 1315/2013 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 февруари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 348, 20.12.2013 г., стр. 1.
   
      (2)  SWD(2013) 542 final.
   
      ПРИЛОЖЕНИЕ
      Приложение III към Регламент (ЕС) № 1315/2013 се изменя, както следва:
      
                  1)
               
               
                  Точка 11.1 се заменя със следното:„  “
            
                  2)
               
               
                  Точка 11.2 се заменя със следното:„  “
            
                  3)
               
               
                  Точка 11.3 се заменя със следното:„  “
            
                  4)
               
               
                  Точка 11.4 се заменя със следното:„  “
            
                  5)
               
               
                  Точка 13.1 се заменя със следното:„  “
            
                  6)
               
               
                  Точка 13.2 се заменя със следното:„  “
            
                  7)
               
               
                  Точка 13.3 се заменя със следното:„  “
            
                  8)
               
               
                  Точка 13.4 се заменя със следното:„  “